VENDIM
Nr. 28, datë 22.1.2020

PËR NJË NDRYSHIM NË VENDIMIN NR. 856, DATË 10.12.2014, TË KËSHILLIT TË MINISTRAVE, “PËR DHËNIEN NË PËRDORIM TË PËRKOHSHËM, PA SHPËRBLIM, NGA DREJTORIA E SHËRBIMIT TË TRUPIT DIPLOMATIK, PËR MINISTRINË E PUNËVE TË JASHTME, TË PASURISË NR. 1/586/5, ZONA KADASTRALE NR. 8380, TIRANË, PËR T’U PËRDORUR SI SELI E SEKRETARIATIT TË FONDIT TË BALLKANIT PERËNDIMOR”

Në mbështetje të pikës 2, të nenit 100, të Kushtetutës, të nenit 2, të marrëveshjes me vendin pritës, ndërmjet Republikës së Shqipërisë dhe Fondit të Ballkanit Perëndimor, ratifikuar me ligjin nr. 44/2018, të neneve 10 e 12, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit dhe ministër për Evropën dhe Punët e Jashtme, Këshilli i Ministrave

VENDOSI:

1. Në pikën 1, të vendimit nr. 856, datë 10.12.2014, të Këshillit të Ministrave, afati “... dhjetor 2014 – dhjetor 2019 ...” zëvendësohet me “... dhjetor 2014 – dhjetor 2024.”. 
[bookmark: _GoBack]2. Ngarkohen Ministria për Evropën dhe Punët e Jashtme dhe Drejtoria e Shërbimit të Trupit Diplomatik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

